bavarian-nlp/barwiki-20250901 huggingface dataset:
Saarbrücken

Saarbrücken (Luxnbuagisch: "Saarbrécken"; frz.: "Sarrebruck") is d Landeshaptstod vom Saarland. De Universitätsstod und oazige saarländische Großstod is anno 1909 ausm Zammschluss vo de drei Städt "Saarbrücken", "St. Johann" und "Malstatt-Burbach" entstandn.
Saarbrücken is as politische, wirtschafdliche und kuituareje Zendrum vom Saarland und da Sitz vom Regionalverband Saarbrücken, am Kommunalvaband bsundana Oat.
Eadkunde.
Saarbrücken ligt arana broadn Doiau und auf weide Terrassnflächn, de Landschaft is voa oim duach an Eifluss vo da Saar bassiad. Da neadliche Doirand wiad vo arana langa Kettn vo Voaspring bsamd. Am sidlichn Stodrand ziangand se d Hähn vom Stiftswoid und vom Roudn Berg dahi. Westle ligt da Warndt.
Da niadrigste Punkt vom Stodgebiet ligt bei 178,5 m iba NN a da Schleis Luisenthal. Da mid 401,0 m iba NN häckste Punkt is am Stoakopf, neadle vom Flughofn vo Saarbrücken.
Nochbagmoa.
De Städt und Gmoan grenzand a d Stod Saarbrücken: Quierschied und Sulzbach/Saar (Regianalvaband Saarbrücken), St. Ingbert und Mandelbachtal (Saarpfalz-Kreis), Kleinblittersdorf (Regionalvaband Saarbrücken), Grosbliederstroff, Alsting, Spicheren, Schœneck, Petite-Rosselle und Forbach (olle z Frankreich) sowiar a Völklingen, Großrosseln, Püttlingen, Riegelsberg und Heusweiler (oi samt Regionalvaband Saarbrücken).
Stodgliedarung.
De Stodbeziake mid eanane Amtsnama, da Numma und de Stodteile:
Arabischa Friahling

Arabischa Friahling is d Bezeichnung fia a Reih vo Revoltuina und Aufstände wos im Dezemba 2010 aganga hand und a da arabischn Weid stodgfundn hamd. Da Ausgang dava wara Revolution in Tunesien de wos dann an Haufa andane arabische Lända dazua drim hod se genga eanane Regime aufzumlehna.
Bezeichnung.
A da deitschn und da indanationala Bress hod se d Bezeichnung „Arabischa Friahling“ duachgsetzt.
Wei oba da Raum ned ganz gwies is wo de Proteste stodgfundn hamd, weand a andane Bezeichnunga heagnumma. D Frankfurter Allgemeine Zeitung vawend den neia Begriff "Arabellion", ein Kofferwort aus "arabisch" und "Rebellion". Agrad wega de Proteste am nedarabischn Iran is a d Bezeichnung „Proteste a da MENA-Region“ zum findn.
Gespräch mit dem Autor Andreas Noll in DRadio Wissen
Nei-Uim

Nei-Uim is a Grouße Kroasstod und da Vawoitungssietz vom Landkroas Nei-Ulm am boarischn Schwom, genaua in Middlschwom. D Hochschuistod ligt a da Westgrenz vo Bayern a da Doana – wiesawie vo da Groußstod Ulm (Bodn-Wiattmbeag). Nei-Ulm is noch Augschburg und Kemptn de drittgresste Stod vo Boarisch-Schwom.
Spofackl

A Spofackl (vo mittlhoudeitsch 'spen": „Zitzn, Brust“) is a Fackl wos nu gseigt wiad. Bei am Oida vo sechs Wochan bei am Gwicht vo fünfazwanz'g bis vierz'g Pfund wiads gschlacht und ois ganz bron oda grilld. As Fleisch vom Spofackl is bsundas zoat, hei und meid.
S Spofackl hod sein Nam vom oidgermanischn „spänen“, wos so fei wie 'seing" hoaßt. Damid is as junge Oida vom Fackl gmoad.
Kassian (Heiliger)

Dr Kassian isch a Heilgr, der haupsächlich in Sidtiról vrehrt wert. Er håt pelafig va 240 pis 304 glép. In Forum Cornelii (sel isch die haitige italienische Stådt "Imola") håt er Literatur, Grammatik unt aa an Årt Stenografie untrrichtet. 
Sei Lébm.
Die Legénde drzéhlt, dass’r van Patriarch va Aquileja als Pischóf nach Tiról gschickt gwórtn isch. Zem sóll er af Säbm pa Klausn gwirkt håm unt aa a Weil eingspérrt gwórtn sein. An Engl håtn pefreit. 
In Imola isch er mit die Vrtrétr va dr rémischn Weltånschauung in Konflikt kémmen. Dr Richtr håtn zun Toat vrurteilt. Seine Schialr håm-en mit die Schreibstift drstóchn. Er isch Patrón va die Lehrer unt Stenografn. 
In Brixn fintet ålle Jåhr zwoa Wóchn nåch Oaschtrn die Kassiansprozessión statt, zu der viel Lait ausn éschtlichn Sidtiról kémmen. Nåmenståg isch dr 13. Auguscht; in sem Tåg ischr gschtórm.
Nåch ihm isch as Dórf St. Kassian (ladinisch S. Cascian) in Gadrtål penånnt.
Rita Hayworth

Rita Hayworth (* 17. Oktoba 1918 z New York, Vereinigte Staaten; † 14. Mai 1987 z New York) woa a US-amerikanische Schauspuilarin.
De Hayworth woa de Dochta vom spanischn Tänza Eduardo Cansino und seina amerikanischn Frau Volga, geb. Hayworth. Se hatte zwoa jinga Briada.
Se war a oana da berühmtesten Schauspuilarin im 20. Jahrhundert. Weltweit berühmt worn is se vor allem mit dem Film "Gilda" aus dem Joar 1946.
Se starb 1987 wegn der Alzheimer-Kronkheit.
Des renommierte American Film Institute hat Hayworth 1999 auf Platz 19 da greßtn weiblichn Fuimlegenden aller Zeiten gwejd.
Gitarrnvasteaka

Mid an Gitarrnvasteaka (dt. "Gitarrenverstärker") konst a E-Gitarr elektrisch vasteaka. Do wead des schwoche Signal vom Tonobnehma, wos nedamoi a Voit hod, um a gscheids Stickl vasteakt, dasd as in oan oda meaarane Lautsprecha einischickn konst. Oft homs anu iagndwejche Effekt eibaud, wia z. B. an Hoi oda a Tremolo.
Vasteakatippn.
Oanaseits gibts do de Reanvasteaka und de Transisitorvasteaka. Sejtn kumd voa, das ma aa a Mischung hod, des san nacha de Hybridvasteaka.
Ma ko Vasteaka aa eidein in:
Tippische Variantn san do: 412(4 12" Lautsprecha), 212, 112, 410...
Surabaya

Surabaya is de Hauptstod vo da Provinz "Jawa Timur" (Ostjava) in Indonesien. Sie liegt auf da Nordostspitz vo da indonesischn Hauptinsl Java, an da Mündung vom Flusses Mas.
Nach Jakarta is Surabaya de zwatgresste Stod vo Indonesien. De Stod hod große Werftn und an Hauffa Schuin fia nautische Ausbuidung. Sie is aa de Basis fia de indonesische Marine. Vo Surabaya aus werd Zucka, Tabak und Kaffee exportiat.
In da Stod lebm vor oim Javana, oba aa Maduresn, Tionghoa-Chinesen und Araba. In Surabaya gibts aa a kloane jidische Gmoa und de oanzige Synagogm in Indonesien.
Stodgliedarung.
De Stod Surabaya hod fimf Stodtei mit 31 Kecamatan (Untadistriktn) und 163 Kelurahan.
Surabaya-Mitte
Surabaya-Nord
Surabaya-Ost
Surabaya Sid
Surabaya West
Paul Klee

Da Ernst Paul Klee (* 18. Dezemba 1879 z Münchenbuchsee, Schweiz; † 29. Juni 1940 z Muralto, Schweiz) wor a deitscha Mola und Grafika.
Dees Weak vom Klee is sea vuiseiti und wead am Expressionismus, Konstruktivismus, Kubismus, Primitivismus und am Surrealismus zuagordnet. Ea is in engam Kontakt zua Redaktionsgmoaschoft "Der Blaue Reiter" (Da Blaue Reida) gstandn. Ea hod in eanara zwoatn Ausstejung 1912 grafische Orbatn zoagt.
So wia sei Freind, da russische Mola Wassily Kandinsky, hod da Klee ab 1920 am Bauhaus z Weimar und spoda z Dessau gleat. Ab 1931 wor a Professor an da Kunstakademie Düsseldorf. Nach da "Machtergreifung" duach de Nationalsozialistn is a entlossn worn und ins Exil af Bern in de Schweiz ganga.
Im Netz.
Buidagalerie
Bubendorfer Thomas

Da Bubendorfer Thomas oda Buamdorfer Thomas (* 14. Mai 1962 in Soizburg, aufgwoxen in Seiger Hons an Pongau) is a estareichischer Extrembergsteiger und a Autor. Er praktizieascht vuaoim dia Technik vam Free-Solo-Klettern.
1988 is a ba Werweaufnomen schwar vaunklyckt, wo er 20 Meta an fejsing Terrain oogstyrzd is und se mererne Wirwen brochen houd. Er houd se owa rehabilitiern kenner und houd wiader zan Klettern ohgfonger. Ois gontz grosse Leistung sand dia 1991 durchgfiaschte easchte soaefreie Alloahbsteigung vo da Aconcagua-Siadwond an oam Toug, sowia 1986 dia 23-styndige Non-Stop-Alloahbsteigung vam Fitz Roy zan nenner. Eemfois bis heint nied darreicht is seih „Fymbf-Wend-Enchainement“, ba dem a 1988 a dia Dolomiten fymbf reine Fejswend bis zan VII. Schwiarigkeidsgroud an oam Toug kletteascht is (dia Nordwend vo dia Droi Zinnen, dia Siadwond vo da Marmolada („Schwoimschwontz“ mid „Don Quixote“ Ausstiag VI+) und dia Nordwestwond („Via Niagara“ VI+) vam Sass Pordoi). Um dia insgsommt droitausend Hächenmeeter messeaschten senkrechten bis iwahengeaschten Dolomitenwend zan durchsteing, is er mid am Huabschrauber vo oam Gipfe zan naxten Wondfuass transportieascht wourn.
Mark Zuckerberg

Da Mark Elliot Zuckerberg (* 14. Mai 1984 z White Plains im US-Bundesstoot New York) is a US-amerikanischa Unternehma. Er is da Grinda und Voastondsvoasitzende vom sozialn Netzweak Facebook. Zua Zeit hoit da Zuckerberg an Otei vo 24,7 Prozent on da Firma.
Da Zuckerberg hod in Harvard Computerwissenschaftn studiat. De Grindung vo Facebook, scho wearend da Studienzeit, hod eam - nach Forbes - zum jingstn Milliadea olla Zeitn gmocht. Sei Vamegn wead af 17,5 Milliardn US-Dollar gschetzt.
Strubegger Iris

D' Struawégger Iris (* 21. Juli 1984 in Schworschzach an Póngau, Soizburg) is a ésterreichischs Módel. Aufgwouxen iss in Seiger Hóns an Póngau.
Leem.
D' Struawéggerin is in Seiger Hóns an Póngau aufgwouxen. Durten hods aa d' Schuin bsuacht, oane davóh is d' Musihauptschui gwéin.
2001 iss durch an Studéntenaustausch fyr drói Mónad in New York City gwéin und is durten vah am Agénten éndéckt wourn. Im drauffóigerschten Jour houds Testbijdel fyr a Casting gmoucht und houd ba Elite Model Management irn erschten Vatroug gmoucht. Da Struawéggerin ir Karrier houd auf'm Laaffstejg óhgfónger.
Sie is fyrn Calvin Klein fyr d' S/S 03 Saisón glaaffm. An Jénner 2003 iss fyr ir erschte Kampagne buacht wourn. Sie is as Gsiecht fyr Armani Collezioni vah Giorgio Armani wourn. A Jour spaader houd sa sé entschien mim Módeln vurywergeherscht aufzanhern, ums Studium fyr Digitois Fernschaun in da Fochhóchschui Soizburg in Puach ba Hallein ouzanschliassen. 2007 houds as daneit gschoufft und d' Struawéggerin houd fyr Supreme in New York und fyr Women Management in Paris und Mailónd unterschriem. Vah Russel March, 'm Casting-Direktar fyr Prada und Miu Miu iss fyr Pop buacht wourn. Aa am Laaffstejg iss wiader éfters zan seeng gwéin. Sie houd d' Valentino- und d' Dries-Van-Noten-Show daéffnerscht. 2008 is da Fótógraaf Steven Meisel auf d' Struawéggerin aufmerksóm wourn und houd mid ir a Fótóshooting gmoucht.
A' da Zwischenzeid houds oiwei wiader Gleengheid mid vie bekónnte Tópfótógraafm vah da Modebranche ghoubb zan orweiten, wia z. Bsp. Craig McDean, David Sims, Mert Alas und Marcus Piggott, Inez van Lamsweerde und Vinoodh Matadin, Mario Testino, Karl Lagerfeld, Paolo Roversi, Mikael Jannson, Daniel Jackson und Patrick Demarchelier.
Fyr d' S/S 09 Saisón iss auf boanouh 70 Shows gwéin. Fyr d' A/W 09 Saisón sans 80 gwéin. Sie is unter ónderm fyr Shiatzy Chen, Narciso Rodriguez, Dolce &amp; Gabbana, Alexander McQueen und Sonia Rykiel glaaffm. Sie is unter ónderm as Gsiecht vah Balenciaga, Pepe Jeans, Pollini und Dolce &amp; Gabbana gwéin. An Mai 2009 is d' Struawéggerin oahs va dia Gsiechter vah Givenchy mid Mariacarla Bosconi und Adriana Lima wourn. Sie is ausserdém nóh 's Gsiecht vah Valentino.
An Septémber 2010 houds mim Karl Lagerfeld a Fotoshooting ghoubb aus dém oanige Aufnómen fyrn Pirelli-Kalénder 2011 vowéndt wourn sand. D' Struawéggerin is durch ir gmoahsóme Zómmorwad auf oanige Kampangen und 'm Aufenthoid in New York aa mid da Heidi Mount, Eniko Mihalik und Katrin Thormann eng bfreindt.
Am 6. August 2011 houd Struawéggerin in da Kirch zan Heiling Primus in Buachberg ba Behófen an Póngau an Soizburger Lónd irn Jungdfreint Róttenstoaner Woifgóng "(Rottensteiner Wolfgang)" gheiratt.
An Septémber 2011 iss auf'm Cover vah da deitschen Vogue zan seeng gwéin.
Hobellied

Des Hobellied, weanarisch: Hobeliad is a Weana Couplet ausm Oid-Weana Zaubameachn "Der Verschwender" vaum Ferdinand Raimund. Es hod si ois ans vau de bekauntastn Weanaliada etabliat. Komponiat hods da Conradin Kreutzer.
Da Raimund, da Sohn vo an Tischla, hod in dem Liad de Lemsweisheit vau da Gleichheit vau oin Menschn aus da Sicht vo an Haundweaka zum Ausdruck brocht.
De Zeun "„Das Schicksal setzt den Hobel an und hobelt alles gleich“", weanarisch: "Des Schicksoi setzt in Hobe aun und hobet ollas gleich", is in Wean und driwa ausse zum gfligltn Wuat wuan.
A modeane Interpretation vom Hobeliad is vom Weana Schauspüla und Sänga Ludwig Hirsch.
Text.
&lt;poem&gt;
Da streiten sich die Leut' herum
oft um den Wert des Glücks;
der Eine heißt den Andern dumm,
am End' weiß keiner nix.
Da ist der allerärmste Mann
dem Andern viel zu reich,
das Schicksal setzt den Hobel an
und hobelt alle gleich.
Die Jugend will halt stets mit G'walt
in allem glücklich sein;
doch wird man nur ein bisserl alt,
dann find't man sich schon drein.
Oft zankt mein Weib mit mir, oh Graus,
das bringt mich nicht in Wut.
Da klopf' ich meinen Hobel aus
und denk': Du brummst mir gut!
Zeigt sich der Tod einst mit Verlaub
und zupft mich: „Brüderl, kumm!“,
da stell' ich mich am Anfang taub
und schau mich gar nicht um.
Doch sagt er: „Lieber Valentin,
mach' keine Umständ', geh!“,
dann leg' ich meinen Hobel hin
und sag' der Welt ade.
Repetition:
Ein Tischler, wenn sein War' gefällt,
hat manche frohe Stund',
das Glück ist doch nicht in der Welt
mit Reichtum bloß im Bund.
Seh' ich soviel zufried'nen Sinn,
da flieht mich alles Weh.
Da leg ich nicht den Hobel hin,
sag nicht der Kunst Adje!
&lt;/poem&gt;
Klosta Andechs

As Klosta Andechs af'm "Heilign Berg" is heit a Priorat vo de Benediktinan in Andechs in Bayern und ghert zum Bistum Augschburg. Es is seit 1850 Wirtschaftsgut vo da Abtei St. Bonifaz in Minga. Außadem is Klosta Andechs aa ganz a beliebts Ziel für Touristn, hauptsächlich wegn da Gastronomie und da berühmtn Brauarei ("Andechser").
Bauhaus

Dees Stootliche Bauhaus is 1919 vom Walter Gropius z Weimar ois Kunstschui grindd worn. Es hod vo 1919 - 1933 bestandn und wor de einflussreichste Kunst-, Design- und Architekturschui vo oin Zeitn. De Resonanz vom Bauhaus hoit bis heit an.
Dees Bauhaus in 1933 vo de Nationalsozialisten zua Aflesung zwunga worn.
Leitbuid.
Dees „Stootliche Bauhaus“ wor vom Grinda Walter Gropius ois a Orbatsgmoaschoft docht, wo de Untascheidung zwischn Kinstla und Handweaka afghobm wean soit.
Im Netz.
[[Kategorie:Architekturstil]]
[[Kategorie:Hochschule für Bildende Kunst]]
[[Kategorie:Angewandte Kunst]]
Garching an da Alz

Garching an da Alz (amtli: Garching a.d.Alz) is a Gmoa im owabairischn Landkroas Oidäding.
Es ligt im Oiztoi, 30 km neadli zan Kimsää und umara 20 km zan Waginga Sää, diaggad an da B . D Oiz isa Ohfluss voum Kimsää.
Gmoagliedarung.
Garching an da Alz hod 67 Ortstei:
Buddh International Circuit

Da Buddh International Circuit is a Motorsport-Rennstreckn in Greater Noida, in da Nachnt vo Delhi im Bundesstoot Uttar Pradesh in Indien. Sie is vom Hermann Tilke plant woan. Die Streckn is 5,125 km long, hot 16 Kurven und an Höhnuntaschied vo 14 Meta. Da die Streckn higelig in die Londschoft modelliat woan is, wead sie vo einign Fohran a als "Beag- und Toifohrt" bezeichnet. Am 30. Oktoba 2011 hot do easchtmois da Groaße Preis vo Indien stottgfundn.
Die Streckn is noch Buddha bnonnt woan, um a Zeichn fi a innare Rua zsetzn.
Weana Couplet

Des Weana Couplet is a Gsaungseilog in de Stickln vaum Oid-Weana Voikstheata. S Couplet untabricht de Haundlung und richt si direkt auns Publikum und gibt Sichtweisn und Reflexionen vaum Sänga zum Bestn. In Hehepunkt hod des Couplet in de Stickln vaum Johann Nestroy und Ferdinand Raimund eareicht.
Des Couplet is a meastrophigs Liad mit Refrain und gleich aufbautn Strophn, de wos olle noch da söm Melodie gsungan wean. Da Naum kimmt ausm frz. "couplet", des wos sovui wia Zeunpoa haast, weu des Liad greimte Verspoa hod. Des Weana Couplet is meistns auf weanarisch vafosst.
Gschicht.
Des Couplet is vaum Voikssänga Johann Baptist Moser in de 30a-Joa vaum 19. Joahundat entwicklt wuan. Sein berühmtestes Couplet is "Die Welt ist ein Komödienhaus, wir Menschen sind Akteur, das Schicksal teilt die Rollen aus, der Zeitgeist ist Souffleur" (1840).
In de Theatastickln vaum Ferdinand Raimund und Johann Nestroy hod des Couplet a gaunz wichtige Roin gspüd. Da Nestroy, a Schauspüla und Dichda, hod de Couplets fia si söwa gschriem und hod imma wieda de Politik kritisiad, vua oim s Spitzlsystem vau da Metternich-Ära. So is aa efta mit da Zensur in Konflikt kumma. Des Publikum woa gaunz haas auf seine Couplets.
Ana von de wichtichst'n Couplet-Komponist'n woa da Adolf Müller senior.
Couplet

As Couplet ("frz." „couplet“: Zeinpoor) is in da Musi a meastrophigs witzig-zwoadeitigs satirisches Liad mit an eiprägsama Refrain. In dea Bedeitung is in Estreich und Bayern durchs Weana Couplet bekannt worn; ois Theataliad im Oid-Weana Voikstheata, vor oim vom Johann Nepomuk Nestroy und vom Ferdinand Raimund, oft mit an politisch-gsejschoftlichn Hintagrund.
Fias Couplet is de Interaktion mitm Publikum entscheidend, dewegn gibts im Fuim koane Couplets.
Swagger stick

A Swagger stick oda Offiziassteckal wead vo Offizian ois Symboi vo eanara Autorität trogn. De Tradition wead voa oim no in da Britischn Armee pflegt und in de Armeen vom Commonwealth. Da Swagger stick is moast aus Rattan gmocht.
De Tradition geht auf de remische Armee zruck. Da Centurio hod an Steggn trogn, dea wos zua Keapastrof eingsetzt woan is.
Heidlbeag

Heidlbeag (amtle: Heidelberg) is a Großstod im Sidwestn vo Deitschland, a da Natt vo da Neckar Mindung in an Rhein eih. D' ehemoiige kuapfejzische Residenzstod is bekonnd fia d Schlossruin owahoib van Fluss und da Oidstod sowia aa fia d' Ruprecht-Karls-Universitet, de ejdasde Hochschui af'm Gebiet van heiting Deitschland. Se ziagd Wissnschoftla und Touristn vo da gonzn Wejd o.
Mid 160.601 Eihwohna (Stond: 2017), bei dene wo de z Heidlbeag stationiadn US-Soidotn und eanane Famijn ned midzejd hom, is Heidlbeag d' fimftgressde Stod vo Bodn-Wiattmbeag. Se is Stodkroas und a da Siez van Rhein-Neckar-Kroas. As dicht bsiedlde Gebiet, on dem wos Heidlberg mid Mannheim und Ludwigshafn liegd, hoassd: "Metropoiregion Rhein-Neckar".
Eadkunde.
Heidlbeag liegd zan Tei on da Obarheinischn Diafebane iwawiengd om linkn Ufa van undan Neckar. Da Neckar fliassd do vo Ostn noch Westn. Om rechtn Neckarufa is da Heilignbeag (445 m). Da Neckar mindd um de 22 Kilometa noadwestli, vom End vo da Toisoihn gmessn, ba Mannheim om Rhein. De im 20. Joarhundad eihgmoandn Orte reichn iwa's Neckartoi in de Beagstroß eih, de wos om Rond van Odnwoid entlong fiahd. De Stod liegd in da Metropoiregion Rhein-Neckar, om uma 2,35 Milliona Eihwohna großn Vadichtungsgebiet, wo's nem a boa Tei vo Sidhessn und aa vo da rheinland-pfäizischn Voadapfoiz z Bodn-Wiattmbeag de zwoa Stodkroas Mannheim und Heidlberg und aa de westlichn und sidlichn Gmoana van Rhein-Neckar-Kroas umfossd.
Heidlbeag liegd om Eiropäischn Feanwondaweg E1, (Middlschwedn–Umbrien).
Kristall

A Kristall (deitsch) oda boarisch: Krisdoj is in da Physik und da Kemi a fesde Substanz, de wo af da mikroskopischn Ebane vo de Atome und Molekuie houchreglmassig ogoordnet is. De aktueje Definizion vo da inddanazionaln Kristallografnvaoanigung iis, dass a diskrets Beugungsmusta be Bestrahlung mit monochromatischa Röntgenstrahlung aussakemma muas, oiso oanzejne Dipfal auf'm Schirm. De Definizion schliassd aa de Quasikristalle mid eĩ. Zugga, Soiz und Metoi beschdängan normal aus Kristdoj.
An Begrif "Kristall" gibt's aa no in da Algebra und zwor in da Leahr vo de Khniipf.
Bej de groussn Kristoij wo ma in de Beag findd, redd ma im Boarischn aa vo Stuafn.
Heidlberg (Begriffsklearung)

Heidlberg is da Nam vo dene Orte:
Deitschland:
Eiropa:
Noadamerika:
Afrika:
Australien:
Heidelberg is da Nam vo dene Leid:
Heidlberg is da Nam vo dene Berg:
z Deitschland:
z Boin:
z Tschechien:
Heidlberg stehd aussadem fia:
Fouriertransformation

Bej da Fouriertransformation wexelt ma quasi an Darstellungsraum vo ana Funktion und belossd den Informationsgehojd vo da urspringlichn Funktion bei.
Beispui.
Beispuisweis hod a Ziddasoatn wammas mit irgadebbas ozupft (Ziddaring, Finga, Steggal, Geingboong ...) solangs "duad" a bestimmde (zeitobhengige) Form oda Auslenkung. Dees kunnd ma si mid ana Houchgchwindigkeitskamara oschaung dann hod ma a Darstellung vo da Schwingung vo dera Soatn im geomädrischn Raum. Wemma iadz awa des Frequenzspektrum vo dem Toon dea wo do aussakimmt mit am Ozilloskop oschaugd --- oda si oafach den Toon ohead dea wo aussakimmt, dann hod ma a Darstellung vo da Schwingung im Frequenzraum und des is de Fouriadransformiade vo da Bewegung wo de Soatn macht.
Maddemaddisch.
Bi formula_1 a Funkzion de wo ma integrian ku, na hoassd ma formula_2 de (kondinuialiche) Fouriadransformiade vo da Funkzion formula_3, wobei
formula_4
do iis formula_5 as Standardskalarprodukt vo de Vektorn formula_6 und formula_7; as formula_8 is de imaginäre Einheit.
Zündapp

De Zünder- und Apparatebaugesejchofd (lezde Firma: Zündapp-Werke GmbH) woa oane vo de groußn deitschn Motorradhersteja in da Zeid vo 1917 bis 1984 und Tei da Niamberga Motorradindustrie.
Gschicht.
Fritz Neumeyer, da Groußvoda voum leztn Unternehmenschefs,hod ogfangd mid da Fabrikation vo Dampfmaschina und Spuisachan. Zam mit de Unternehmen Krupp und Thiel hod da Neumeyer 1917 de Zünder- und Apparatebaugesellschaft Nürnberg grind, de 1918 in seim Besitz ibaganga is.
No da Berliner Automobui- und Motorradausstäung 1920 hod da Neumeyer bschlossn, sejba Motorradl zan baun. Mid da Fliaßbandtechnik hoda 1921 mit da Z 22 sei easchde Maschin preiswert aufm Markt bringa kinna. 1500 Stück vo dem Motorradl hoda baut bis 1922. De Erfoigsgeschicht vo dem Unternehmen is a durch Neumeyers Doud 1935 ned afghoidn worn. Am End da 1930er-Joa woa Zündapp oane da fünf besdn Motorradlfabriken in Eiropa.
Am 10. August 1984 hod da Dieter Neumayer (* 1931, † 1989; Gschäftsfira seit 1971 ), an Vogleich omejdn miassn. Am 20. Septemba im sejm Joa is a Insoiwenzvofahn eaeffned woan. Am 26. Oktoba 1984 san de Brodugtionsanlong vo an kinäsischn Untanehma fia 16 Milliona DM (8,2 Milliona Eiro) kafft und ind Voiksrebublik Kina vaschifft woan.
DB-Baureihe 420

De Zig vo da DB-Baureihe 420 san dreiteilige Elektrotriebzig und de easchtn Serienfoahrzeig, de wo fian S-Boh-Vakeah in de Wechslstrom-S-Boh-Netz baut worn san. Heit weans nua no bei de S-Boh-Netz Stuagart und Rhein-Main eihgsetzt. Friaa sans no bei da S-Boh Rhein-Ruhr gfoahrn und natiale aa bei da S-Boh Minga, fia de wos uaspringle baut worn san.
Da Grund fia de Produktion vo dene Zig san de Olympischn Summaspui 1972 z Minga gwen. Domois is as S-Bohnetz entstandn und dozua hod ma neie Schienenfoahrzeig braucht.
Ingenuin (Heiliger)

Dr langobardische Geschichteschreibr Paulus Diaconus håt gschriem, dass dr Ingenuin Bischof va Säbm isch. Damit isch er dr erschte, der als Bischof va dén Órt aufscheint; zem håt’r aa a Basilika paun glåssn (Gråbungen um 1980 håbm zun a Pestätigung peitrågn). Er isch in Jåhr 605 gschtórm und drvór wåhrscheinlich ca. 30 Jåhr lång Bischof gwésn.
Sei Lébm.
Um Säbm sein zu dr sell Zeit Langobardn unt Frånkn gwésn, dé sich in die Håår glégn sein; drzua sein in Óschtn nó die Schlaabm kémmen. Weil’s só hoaß her gangen isch, isch dr Ingenuin nåch Aquileja åghaut. Zem håt’r sich pan a Pischofsvrsåmmlung peteiligg. Er isch aa af dr Seitn van óschtrémischn Keisr Maurikios (Mauritius) in Streit mit’n Påpscht Gregor in Groaßn vrwicklt gwurtn. 
Pan Friednsschluss in Treant 590 zwischnen langobardischn Kinig Agilulf Ewin unt die Frånkn isch’r aa drpei gwésn. Dr Heilige Ingenuin isch in Säbm pegråbm gwurtn; dr Pischof Albuin, der um dr erschtn Jåhrtausntwénde glép håt, håt seine Poanr zun nuidn Pischófssitz Prixn prengen glåssn. Schón vór dr sel Zeit isch’r als Heiligr vrehrt gwurtn.
Dr Nåmen wert untrschiedlich daitet: entwédr er isch va lateinisch genu (Knia) ågleitet, ódr åndrerseits va germanisch Ingwin (Ingwio = a Góttheit + wini = Fraint). 
Dr Ingenuin isch Mitpatrón va dr Diözése Pozn-Prixn unt wert in 5. Febrar gfeirt. 
Quell.
Eduard Widmoser; Südtirol A - Z; Südtirol Verlag, Innsbruck - München, 1983